《朱萼亭侍宴》
宋代·郭稹

九重香辇出，三月御庭开。
圣酒鸾杯酌，宫花羯鼓催。
莺声压歌管，山色满亭台。
睿赏欢无极，叨陪媿不才。

作者简介：宋开封祥符人，字仲微。世寓郑州。第进士。历官集贤校理、河阳通判，入为三司度支、户部判官，累迁尚书刑部员外郎，同修起居注。仁宗康定元年使契丹，契丹厚礼之，同出观猎，延稹射，一发中走兔，众皆愕视。尝与王尧臣、宋庠等修《崇文总目》。累官龙图阁直学士、权知开封府。文思敏捷，尤刻意于赋，又好聚古书画。